ΑΠΟΦΑΣΕΙΣ
Αριθμ. Δ1α/ΓΠ.οικ.18159
Επιβολή του μέτρου της προσωρινής απαγόρευσης λειτουργίας όλων των οργανωμένων παρα-
λιών (δημόσιων, δημοτικών, ιδιωτικών), των χιονοδρομικών κέντρων, των αγορών των άρθρων
37 και 38 του ν. 4497/2017 (Α΄ 171) και ρύθμιση
σχετικών ζητημάτων.
ΟΙ ΥΠΟΥΡΓΟΙ
ΑΝΑΠΤΥΞΗΣ ΚΑΙ ΕΠΕΝΔΥΣΕΩΝ ΠΡΟΣΤΑΣIΑΣ ΤΟΥ ΠΟΛΙΤΗ -
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΥΠΟΘΕΣΕΩΝ ΥΓΕΙΑΣ -
ΕΣΩΤΕΡΙΚΩΝ
Έχοντας υπόψη:
1. Τις διατάξεις του άρθρου πρώτου της από 25.2.2020
Πράξης Νομοθετικού Περιεχομένου «Κατεπείγοντα μέτρα αποφυγής και περιορισμού της διάδοσης κορωνοϊ-
ού» (Α΄ 42) και ιδίως της περίπτωσης ζ΄ της παραγράφου
2 και της παραγράφου 4 αυτού.
2. Το π.δ. 147/2017 «Οργανισμός του Υπουργείου Οικονομίας και Ανάπτυξης» (Α΄ 192).
3. Το π.δ. 86/2018 «Ανασύσταση του Υπουργείου Δημόσιας Τάξης και Προστασίας του Πολίτη και μετονομα-
σία του σε Υπουργείο Προστασίας του Πολίτη (Α΄ 159).
4. Το π.δ. 134/2017 «Οργανισμός Υπουργείου Εργασίας, Κοινωνικής Ασφάλισης και Κοινωνικής Αλληλεγγύης
(Α΄ 168),
5. Το π.δ. 121/2017 «Οργανισμός του Υπουργείου Υγείας» (Α΄ 148).
6. Το π.δ. 141/2017 «Οργανισμός του Υπουργείου Εσωτερικών» (Α΄ 180).
7. Το π.δ. 83/2019 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και
Υφυπουργών» (Α΄ 121).
8. Την αριθμ. 46/18-7-2019 κοινή απόφαση του Πρωθυπουργού και του Υπουργού Ανάπτυξης και Επεν-
δύσεων «Ανάθεση αρμοδιοτήτων στον Υφυπουργό
Ανάπτυξης και Επενδύσεων, Νικόλαο Παπαθανάση»
(Β΄ 3100).
9. Την από 14.3.2020 εισήγηση της Εθνικής Επιτροπής Προστασίας Δημόσιας Υγείας έναντι του κορωνοϊού
COVID-19.
10. Την αριθμ. Β1α/οικ 18158/14.3.2020 βεβαίωση της
Διεύθυνσης Προϋπολογισμού και Δημοσιονομικών Αναφορών, σύμφωνα με την οποία η έκδοση της παρούσας
απόφασης δεν προκαλεί δαπάνη σε βάρος του κρατικού
προϋπολογισμού, αποφασίζουμε:
Άρθρο μόνο
1. Την προσωρινή απαγόρευση λειτουργίας όλων των
οργανωμένων παραλιών (δημόσιων, δημοτικών και ιδιωτικών), στο σύνολο της Επικράτειας, για προληπτικούς
λόγους δημόσιας υγείας, για το χρονικό διάστημα από
15.3.2020 έως και 29.3.2020, κατά τα αναφερόμενα στην
από 14.3.2020 εισήγηση της Εθνικής Επιτροπής Προστασίας Δημόσιας Υγείας έναντι του κορωνοϊού COVID-19.
2. Την προσωρινή απαγόρευση λειτουργίας των χιονοδρομικών κέντρων στο σύνολο της Επικράτειας, για
το χρονικό διάστημα από 15.3.2020 έως και 29.3.2020,
για προληπτικούς λόγους δημόσιας υγείας, κατά τα
αναφερόμενα στην από 14.3.2020 εισήγηση της Εθνικής Επιτροπής Προστασίας Δημόσιας Υγείας έναντι του
κορωνοϊού COVID-19.
3. Την προσωρινή απαγόρευση της λειτουργίας των
αγορών των άρθρων 37 και 38 του ν. 4497/2017 για
προληπτικούς λόγους δημόσιας υγείας, για το χρονικό διάστημα από 15.3.2020 έως και 29.3.2020, κατά τα
αναφερόμενα στην από 14.3.2020 εισήγηση της Εθνικής
Επιτροπής Προστασίας Δημόσιας Υγείας έναντι του κορωνοϊού COVID-19.
4. Εξαιρούνται από την προσωρινή απαγόρευση λειτουργίας της περίπτωσης 12 του άρθρου πρώτου της
αρ. Δ1α/ΓΠ.οικ. 18149/13-3-2020 κοινής υπουργικής
απόφασης (Β΄ 855), υπό την προϋπόθεση ότι διαθέτουν
ανεξάρτητη είσοδο για τους καταναλωτές, τα σουπερμάρκετ και τα φαρμακεία που βρίσκονται εντός των
καταστημάτων λιανικού εμπορίου που λειτουργούν με
συμφωνίες συνεργασίας τύπου «κατάστημα εντός καταστήματος» (shop-in-a-shop), που βρίσκονται σε εκπτωτι-
κά καταστήματα (outlet), καθώς και σε εμπορικά κέντρα
και σε εκπτωτικά χωριά.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
14 Μαρτίου 2020
ΤΕΥΧΟΣ  ΔΕΥΤΕΡΟ
Αρ. Φύλλου 859
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 859/14.03.2020
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 14 Μαρτίου 2020
Οι Υπουργοί
Ανάπτυξης
Υφυπουργός Ανάπτυξης
και Επενδύσεων
και Επενδύσεων
ΣΠΥΡΙΔΩΝ - ΑΔΩΝΙΣ
ΝΙΚΟΛΑΟΣ ΠΑΠΑΘΑΝΑΣΗΣ
ΓΕΩΡΓΙΑΔΗΣ
Εργασίας
Προστασίας του Πολίτη
και Κοινωνικών Υποθέσεων
ΜΙΧΑΗΛ ΧΡΥΣΟΧΟΪΔΗΣ
ΙΩΑΝΝΗΣ ΒΡΟΥΤΣΗΣ
Υγείας
Εσωτερικών
ΒΑΣΙΛΕΙΟΣ ΚΙΚΙΛΙΑΣ
ΠΑΝΑΓΙΩΤΗΣ ΘΕΟΔΩΡΙΚΑΚΟΣ

[Source: 20200200859.pdf | Tokens: 3687]